**210121**

**Пол Кауффман**

***«Иеміз Иса қаласа, жақын арада сендерге Тімотені жіберетін ойым бар. Осылайша сендер жігерленіп, оның сендерден алып келетін хабары маған да жігер берер деп сенемін. Ол сияқты менімен ниеттес, шын көңілден қамдарыңды ойлайтын басқа адамым жоқ. Өзгелердің бәрі Иса Мәсіхтің ісін емес, өз қара бастарының қамын ойлайды.»***

***(Філіпілікт. хат 2:19-21)***

Көптеген жылдар бұрын Жаратқан Ие Дәуітке «заманның ағымын және Исраилдің не істеуге тиіс екендігін түсінетін адамдарды» жіберді. Өмірінің көп бөлігін Азияда өткізген Пол Кауффман дәл осындай адам болған. Ол Қытайда дүниеге келді, бірақ қытай-жапон соғысы болатынын алдын-ала сезген, Полдың жесір анасы, ұлын қауіпсіз жерге алып кетті. Оның жүрегі әрқашан Азияға тиесілі болған. Ол Қытайда өсті және қытай тілін жетік білді. Егер қытайлықтың жүрегі американдықтың денесінде соғып тұра алса, онда Пол, дәл осы үйлесімнің бейнесі болатын еді. 1960 жылдары Гонконгта алғашқы қытайлық зерттеу орталығын құра отырып, Пол өз заманынан бір саты жоғары тұрды. 1968 жылы Қытай өзін батыстың ықпалынан қорғаған кезде, Пол және оның «Азиядағы Ізгі Хабарлық жұмыс ұйымы» Киелі кітапты, Қытайдың Коммунистік партиясының жетекшісі Мао Цзэдун енгізген қытай тілінің басқа нұсқасына аударуды бастады. Көптеген баспагерлер арнайы Қытай үшін Киелі Кітапты жаңа аудармамен шығару идеясын мазақ еткенде, өйткені сол кезде бұл ел сыртқы әлем үшін жабық болған, Кауфман өз ұйымының күшіне ғана сүйене отырып жаңа Киелі Кітапты шығара бастады.

Жер бетінде адамдардың үш түрі бар – 1) бір нәрсе жасайтындар, 2) бірдеңе болғанын қалайтындар және 3) бір нәрсенің болып жатқаны туралы тіпті ештеңе білмейтіндер. Елу жылдан астам уақыт бойы Пол үнемі бірдеңе жасауға тырысып жүрді, ал Қытайдағы оқиғалар халықтың жағдайын өзгерткен кезде, Пол жағдайды дәл және нақты бағалай алды. 1950 жылдары ол Қытай туралы ақпаратты ай сайынғы ақпараттық бюллетеньдер арқылы тарата бастады, бірақ содан кейін ақпаратқа деген сұраныстың артуына байланысты, олар екі айда бір рет шығатын «Азиядағы оқиғалар» деп аталатын басылымға айналды.